Page:Gospel of Saint John in West-Saxon.djvu/89

viii, 28] Ðys godspel sceal on mōnandæg on þǣre ōðre lenctenwucan.

Ic fare, and gē mē sēceað, and gē sweltaþ; on ēowre synne; ne mage gē cuman þyder ic fare.

22. Ðā cwǣdon þā Iudeas, Cweðe gē ofslyhþ hē hine sylfne, for þām hē segð, Gē ne magon cuman þyder ic fare?

23. Ðā cwæþ hē tō him, Gē synt nyþane; and ic eom ufane: ge synt of þison middanearde; ic ne eom of þissan middanearde.

24. Ic ēow sǣde þæt gē sweltað on ēowrum synnum; gif gē ne gelȳfað þæt ic hit sȳ, gē sweltað on ēowre synne.

25. Ðā cwǣdon hī tō him, Hwæt eart þū? Sē Hǣlend cwæð tō him, Ic eom fruma þe tō ēow sprece.

26. Ic haebbe fela be ēow tō sprecenne and tō dēmenne; ac sē þe mē sende is soðfæst; and ic sprece on middanearde þā þing þe ic æt him gehȳrde.

27. And hig ne undergēaton þæt hē tealde him God tō Fæder.

28. Sē Hǣlend cwæð tō him, Þonne gē mannes